CELEX: 32018R2058
Language: da
Date: 2018-12-17 00:00:00
Title: Rådets forordning (EU) 2018/2058 af 17. december 2018 om fastsættelse for 2019 af fiskerimulighederne for visse fiskebestande og grupper af fiskebestande i Sortehavet

27.12.2018   
               
               
                  DA
               
               
                  Den Europæiske Unions Tidende
               
               
                  L 329/8
               
            
         RÅDETS FORORDNING (EU) 2018/2058
         af 17. december 2018
         om fastsættelse for 2019 af fiskerimulighederne for visse fiskebestande og grupper af fiskebestande i Sortehavet
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 43, stk. 3,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     I traktatens artikel 43, stk. 3, fastsættes det, at Rådet på forslag af Kommissionen skal vedtage foranstaltninger vedrørende fastsættelse og fordeling af fiskerimuligheder.
                  
               
                     (2)
                  
                  
                     Ifølge Europa-Parlamentets og Rådets forordning (EU) nr. 1380/2013 (1) skal der vedtages bevarelsesforanstaltninger under hensyntagen til den foreliggende videnskabelige, tekniske og økonomiske rådgivning, herunder, hvis det er relevant, rapporter fra Den Videnskabelige, Tekniske og Økonomiske Komité for Fiskeri (STECF).
                  
               
                     (3)
                  
                  
                     Det påhviler Rådet at vedtage foranstaltninger vedrørende fastsættelse og fordeling af fiskerimuligheder opdelt på fiskeri eller fiskerigrupper i Sortehavet, herunder visse funktionelt tilknyttede betingelser, hvis det er relevant. I overensstemmelse med artikel 16, stk. 1 og 4, i forordning (EU) nr. 1380/2013 skal fiskerimulighederne tildeles medlemsstaterne på en måde, som sikrer de enkelte medlemsstater relativ stabilitet i fiskeriet efter de enkelte fiskebestande eller i de enkelte fiskerier og i overensstemmelse med den fælles fiskeripolitiks målsætninger som fastsat i nævnte forordnings artikel 2, stk. 2.
                  
               
                     (4)
                  
                  
                     Den Almindelige Kommission for Fiskeri i Middelhavet (GFCM) vedtog på sit 41. årlige møde i 2017 henstilling GFCM/41/2017/4 om en flerårig forvaltningsplan for pighvarfiskeriet i geografisk underområde 29 (Sortehavet). Ved henstillingen fastsættes en samlet tilladt fangstmængde (TAC) for pighvar for en toårig periode (2018-2019) med en foreløbig kvotefordeling. Denne foranstaltning bør gennemføres i EU-retten.
                  
               
                     (5)
                  
                  
                     Fiskerimulighederne bør fastlægges på grundlag af den foreliggende videnskabelige rådgivning og under hensyntagen til biologiske og socioøkonomiske aspekter, samtidig med at der sikres en retfærdig behandling af de forskellige fiskerisektorer og tages hensyn til de holdninger, som kom til udtryk under høringen af de berørte parter.
                  
               
                     (6)
                  
                  
                     I overensstemmelse med den foreliggende videnskabelige rådgivning fra STECF, er det nødvendigt at fastholde det nuværende niveau for fiskeridødelighed for at sikre brislingebestandens bæredygtighed i Sortehavet.
                  
               
                     (7)
                  
                  
                     Udnyttelsen af de fiskerimuligheder, der fastsættes ved nærværende forordning, er underlagt Rådets forordning (EF) nr. 1224/2009 (2), særlig artikel 33 og 34 om registrering af fangster og om indberetning af data om opbrugte fiskerimuligheder. Det er derfor nødvendigt at fastsætte de koder, som medlemsstaterne skal benytte, når data sendes til Kommissionen vedrørende landinger af bestande, der er omfattet af nærværende forordning.
                  
               
                     (8)
                  
                  
                     I overensstemmelse med artikel 2 i Rådets forordning (EF) nr. 847/96 (3) fastsættes det, hvilke bestande forordningens forskellige foranstaltninger skal gælde for.
                  
               
                     (9)
                  
                  
                     For så vidt angår pighvarbestanden bør der træffes yderligere bevarelsesforanstaltninger. Ved at bibeholde den gældende fiskeriforbudsperiode på to måneder fra den 15. april til den 15. juni vil bestanden fortsat være beskyttet i gydesæsonen for pighvar. Forvaltningen af fiskeriindsatsen og begrænsningen af fiskedagene til 180 dage om året vil have en positiv indvirkning på bevarelsen af pighvarbestanden.
                  
               
                     (10)
                  
                  
                     For at undgå afbrydelse af fiskeriet og sikre EU-fiskernes udkomme er det vigtigt at åbne for det omhandlede fiskeri i Sortehavet den 1. januar 2019. Denne forordning bør på grund af sin hastende karakter træde i kraft umiddelbart efter offentliggørelsen.
                  
               
                     (11)
                  
                  
                     Fiskerimulighederne bør udnyttes i fuld overensstemmelse med gældende EU-ret —
                  
               VEDTAGET DENNE FORORDNING:
         KAPITEL I
         
            GENSTAND, ANVENDELSESOMRÅDE OG DEFINITIONER
         
         
            Artikel 1
            Genstand
            Denne forordning fastsætter fiskerimulighederne for 2019 for EU-fiskerfartøjer, der fører Bulgariens og Rumæniens flag, for følgende bestande i Sortehavet:
            
                        a)
                     
                     
                        brisling (Sprattus sprattus)
                     
                  
                        b)
                     
                     
                        pighvar (Psetta maxima).
                     
                  
         
            Artikel 2
            Anvendelsesområde
            Denne forordning finder anvendelse på EU-fiskerfartøjer, der fører Bulgariens og Rumæniens flag, og som fisker i Sortehavet.
         
         
            Artikel 3
            Definitioner
            I denne forordning forstås ved:
            a)   »Sortehavet«: geografisk underområde 29 som defineret i bilag I til Europa-Parlamentets og Rådets forordning (EU) nr. 1343/2011 (4)
            
            b)   »fiskerfartøj«: et fartøj, der er udstyret til kommerciel udnyttelse af havets biologiske ressourcer
            c)   »EU-fiskerfartøj«: et fiskerfartøj, der fører en medlemsstats flag og er registreret i Unionen
            d)   »bestand«: en biologisk ressource i havet, der forekommer i et givet forvaltningsområde
            e)   »samlet tilladt fangstmængde« (TAC): den mængde af hver bestand, der kan fanges i løbet af et år
            f)   »autonome EU-kvoter«: en fangstbegrænsning, som tildeles EU-fiskerfartøjer autonomt i mangel af en TAC
            g)   »analytisk kvote«: en autonom EU-kvote, som der foreligger en analytisk vurdering for
            h)   »analytisk vurdering«: en kvantitativ evaluering af en given bestands udvikling på grundlag af data om bestandens biologi og udnyttelse, som ifølge videnskabelige undersøgelser er af den fornødne kvalitet til at danne grundlag for videnskabelig rådgivning om fremtidige fangstmuligheder.
         
         KAPITEL II
         
            FISKERIMULIGHEDER
         
         
            Artikel 4
            Fordeling af fiskerimuligheder
            
               1.   I bilaget fastsættes den autonome EU-kvote for brisling, fordelingen af denne kvote mellem medlemsstaterne og, hvis det er relevant, dertil funktionelt knyttede betingelser.
            
            
               2.   I bilaget fastsættes den TAC for pighvar, som gælder i EU-farvande og for EU-fiskerfartøjer, fordelingen af denne TAC mellem medlemsstaterne og, hvis det er relevant, dertil funktionelt knyttede betingelser.
            
         
         
            Artikel 5
            Særlige fordelingsbestemmelser
            Den fordeling af fiskerimuligheder mellem medlemsstaterne, der er fastsat ved denne forordning, berører ikke nogen af de følgende:
            
                        a)
                     
                     
                        udvekslinger i henhold til artikel 16, stk. 8, i forordning (EU) nr. 1380/2013
                     
                  
                        b)
                     
                     
                        nedsættelser og omfordelinger i henhold til artikel 37 i forordning (EF) nr. 1224/2009
                     
                  
                        c)
                     
                     
                        nedsættelser i henhold til artikel 105 og 107 i forordning (EF) nr. 1224/2009.
                     
                  
         
            Artikel 6
            Forvaltningen af fiskeriindsatsen efter pighvar
            EU-fiskerfartøjer med tilladelse til at fiske efter pighvar i Sortehavet må uanset fartøjets længde overalt højst fiske 180 dage om året.
         
         KAPITEL III
         
            AFSLUTTENDE BESTEMMELSER
         
         
            Artikel 7
            Dataindberetning
            Når medlemsstaterne i henhold til artikel 33 og 34 i forordning (EF) nr. 1224/2009 sender Kommissionen data om landede mængder af de enkelte bestande, anvendes de bestandskoder, der er fastsat i bilaget til nærværende forordning.
         
         
            Artikel 8
            Ikrafttræden
            Denne forordning træder i kraft dagen efter offentliggørelsen i Den Europæiske Unions Tidende.
            Den anvendes fra den 1. januar 2019.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 17. december 2018.
            
               
                  På Rådets vegne
               
               E. KÖSTINGER
               
                  Formand
               
            
         
         
            (1)  Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (EUT L 354 af 28.12.2013, s. 22).
         
            (2)  Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (EUT L 343 af 22.12.2009, s. 1).
         
            (3)  Rådets forordning (EF) nr. 847/96 af 6. maj 1996 om supplerende betingelser for forvaltningen af TAC og kvoter fra år til år (EFT L 115 af 9.5.1996, s. 3).
         
            (4)  Europa-Parlamentets og Rådets forordning (EU) nr. 1343/2011 af 13. december 2011 om visse bestemmelser for fiskeri i aftaleområdet for GFCM (Den Almindelige Kommission for Fiskeri i Middelhavet) og om ændring af Rådets forordning (EF) nr. 1967/2006 om forvaltningsforanstaltninger til bæredygtig udnyttelse af fiskeressourcerne i Middelhavet (EUT L 347 af 30.12.2011, s. 44).
      
      
         
            BILAG
            Tabellerne i dette bilag fastsætter TAC'er og kvoter i ton levende vægt og, hvis det er relevant, dertil funktionelt knyttede betingelser.
            
                        
                           Art:
                        
                     
                     
                        Brisling
                        
                           Sprattus sprattus
                        
                     
                     
                        
                           Område:
                        
                     
                     
                        EU-farvande i Sortehavet
                        (SPR/F3742C)
                     
                  
                        Bulgarien
                     
                     
                        8 032,50 
                     
                     
                         
                     
                     
                         
                     
                  
                        Rumænien
                     
                     
                        3 442,50 
                     
                     
                         
                     
                     
                         
                     
                  
                        Unionen
                     
                     
                        11 475 
                     
                     
                         
                     
                     
                         
                     
                  
                        TAC
                     
                     
                        Ikke relevant/Ikke fastsat
                     
                     
                         
                     
                     
                        Analytisk kvote
                        Artikel 3 i forordning (EF) nr. 847/96 finder ikke anvendelse.
                        Artikel 4 i forordning (EF) nr. 847/96 finder ikke anvendelse.
                     
                  
               
            
                        
                           Art:
                        
                     
                     
                        Pighvar
                        
                           Psetta maxima
                        
                     
                     
                        
                           Område:
                        
                     
                     
                        EU-farvande i Sortehavet
                        (TUR/F3742C)
                     
                  
                        Bulgarien
                     
                     
                        57
                     
                     
                         
                     
                     
                         
                     
                  
                        Rumænien
                     
                     
                        57
                     
                     
                         
                     
                     
                         
                     
                  
                        Unionen
                     
                     
                        114 (*1)
                        
                     
                     
                         
                     
                     
                         
                     
                  
                        TAC
                     
                     
                        644
                     
                     
                         
                     
                     
                        Analytisk TAC
                        Artikel 3 i forordning (EF) nr. 847/96 finder ikke anvendelse.
                        Artikel 4 i forordning (EF) nr. 847/96 finder ikke anvendelse.
                     
                  
               (*1)  Fiskeri, herunder omladning, ombordtagning, landing og første salg, tillades ikke fra den 15. april til den 15. juni 2019.